blåsteinbit
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Steinbitfamilien,Anarhichas
Blåsteinbit er en fiskeart i steinbitfamilien. Den lever langs kontinentalskråningen på relativt store dyp, vanligvis dypere enn 400 meter. Blåsteinbitten et utbredt i Nord-Atlanteren, spesielt i Norskehavet og Barentshavet.
Blåsteinbiten kan bli opptil 140 centimeter lang og veie opptil 30 kilogram. Den kjennes lett på sin jevnt blå til gråblå kroppsfarge. Dietten er ulike pigghuder (kråkeboller, sjøstjerner, slangestjerner), muslinger og fisk. Blåsteinbiten kan vandre lange avstander mellom sine gyteområder og oppvekstområder.Kjøttet er av mange regnet som vassent, har tradisjonelt blitt lite beskattet. I Barentshavet har likevel arten periodevis blitt hardt beskattet av russiske fiskebåter.Artsdatabanken vurderte i 2015 at blåsteinbiten kunne klassifiseres som nær truet (NT) på den norske rødlisten. Dette skyltes at det var dokumentert en tydelig nedgang i bestanden i Barentshavet. Ved vurderingen i 2021 konkluderte Artsdatabanken at arten ikke lenger skulle klassifiseres som nær truet. Bestanden i Barentshavet synes å være stigende. Les mer i Store norske leksikon fisk steinbitfamilien